اثنين كراد واقفين ينتظرون الباص الي طالع من اربيل الى سليمانية. كلما يجي باص يقول لهم ماكو مكان (مقبط) ظلوا ينتظرون ساعتين تالي جاء باص فتح الباب السائق قال اكو مكان واحد بس، اذا تريدون يصعد واحد منكم والثاني يركض ورى الباص الى ان يتعب يدق على الجامه الورة او قف وتبدلون مكاناتكم، باوع الكراد واحد بوجه الثاني وقالو للسائق موافقين، صعد واحد وبلش الثاني يركض ورى الباص، هناك ودق الكردي اليركض على الجامه الخلفية، السائق شاف الكردي الي بالباص نايم، انكسر قلبه عليه وكال حرام اصحيه، وضل يمشي وكل شوية يدق الكردي اليركض على الجامة الورانية والسائق يمشي الى ان وصلو سليمانية، وقف السائق والكردي اليركض وصل وياه وقال للسايق يا اخي ليش ما وقفت واني اضل ادكلك على الجامه الورانية، السائق قال والله صاحبك هالتشوفه نايم وقلت حرام اصحيه، الكردي قال له: يا اخي انا مو دقيت عالجامة عـَلمود اركب بدال صاحبي، آني دقيت عالجامة حتى تتركني بالقرية الي قبل الجسر الفات... مو بيتنا هناك!